НАРОДНО ЧИТАЛИЩЕ „ПРОБУДА-1927 г.- село Кирчево „

с. Кирчево, община Угърчин, област Ловеч

У С Т А В

**ГЛАВА ПЪРВА**

**ОБЩИ ПОЛОЖЕНИЯ**

Чл. 1 Народно Читалище „ Пробуда-1927 г. село Кирчево „ село Кирчево е традиционно самоуправляващо се българско културно-просветно сдружение , което изпълнява и държавни и културно –просветни задачи в областта на културата. То работи на принципите на доброволността , демократизма и автономията .

Чл.2 В неговата дейност може да участват всички физически лица без оглед на ограничение на възраст , пол , политически и религиозни възгледи и етническо самосъзнание .

Чл.3 Читалището е юридическо лице с нестопанска цел. То подлежи на вписване в регистъра на Окръжния съд .

Чл.4 Читалището подържа отношения на сътрудничество и координация с държавните и общинските органи и организации, на които законите възлагат права и задължения , свързани с неговата дейност , като запазва своята автономия .

Чл.5 Читалището може да се сдружава и с други читалища и сродни организации , за постигане на своите цели , за провеждане на съвместни дейности и инициативи при условията посочени ЗНЧ .

Чл.6 Читалището работи във взаимоотношения с други културни и научни институти , учебни заведения , обществени стопански и нестопански организации, извършващи или подпомагащи културната дейност . То може да влиза в договорни отношения с тези или други структури, без да накърнява своите права и интереси.

**ГЛАВА ВТОРА**

**ЦЕЛИ, ДЕЙНОСТИ И ЗАДАЧИ**

Чл. 7 Целта на Читалището е да задоволява потребностите на гражданите свързани с :

1. Развитие и обогатяване на културния живот, социалната и образователна дейност на населението .
2. Запазване на обичаите и традициите на българския народ .
3. Развитие на творческите заложби на подрастващото поколение и приобщаването им към ценностите и постиженията на науката , изкуството и културата .
4. Възпитаване и утвърждаване на националното самосъзнание .
5. Осигуряване на достъп до информация .

Чл. 8 За постигането на своята цел Читалището извършва следните дейности :

1. Поддържа библиотека , читални, както и създава и поддържа електронни информационни мрежи .
2. Организира кръжоци, клубове , празненства , концерти , чествания и младежки дейности .
3. Развива и подпомага любителското художествено творчество .
4. Събира и разпространява знания за родния край.
5. Създава и съхранява музейни колекции, съгласно закона за културното наследство .

Чл. 9 Читалище”Пробуда - 1927 г. – с.Кирчево „ село Кирчево може да развива допълнителна стопанска дейност свързана с предмета на основната му дейност , в съответствие с действащото законодателство, като използва приходите от нея за постигане на определените в устава цели . Читалището не разпределя печалби .

**ГЛАВА ТРЕТА**

**УЧРЕДЯВАНЕ , ПРЕКРАТЯВАНЕ , ЧЛЕНСТВО**

Чл.10

1. Читалище „ Пробуда - 1927 г. с.Кирчево „ село Кирчево
2. То се регистрира в Окръжния съд в съответствие с & 2 от предходните и заключителни разпоредби и в МК в съответствие с чл. 10 от ЗНЧ .
3. Всяка промяна на вписаните в съдебния регистър обстоятелства се заявява в съда в съответствие с чл.9 , ал. 4 от ЗНЧ .

Чл.11

1. Читалището може да бъде прекратено по решение на Общото събрание , взето в съответствие с чл.19 и чл.20 на устава и вписано в регистъра на Окръжния съд .
2. Читалището може да бъде прекратено и по решение на Окръжния съд съгласно чл.27 от ЗНЧ .

Чл.12 Членовете на Читалището могат да бъдат индивидуални , колективни и почетни .

Чл.13

1. Индивидуалните членове са български граждани . Те са действителни и спомагателни .
2. Действителни членове са дееспособни лица, които плащат редовно членски внос и трябва да са навършили 18 години , да участват дейността на Читалището . Те имат право да избират и да бъдат избирани .Право на глас имат тези , плащали членския си внос за текущата година .
3. Спомагателни членове са лица до 18 години, които нямат право да избират и да бъдат избирани и имат съвещателен глас . Те плащат членския си внос в намален размер – 50 % .
4. Води се регистър на читалищните членове – не по-малко от 50 члена. Членството се

* Учредява се с молба и решение на Настоятелството
* Продължава с акта на плащането на членския внос .

1. Членството се прекратява

* С писмено заявление на читалищния член .
* Когато не е платен членския внос в рамките на календарната година .
* Когато Общото събрание изключи читалищен член за грубо нарушение на устава , за поведение уронващо доброто име на Читалището или за нанесени стопански и финансови щети в особено големи размери .

Чл.14.

1. Членовете на Читалище „ Пробуда – 1927 г.- с.Кирчево „ имат право
2. Да избират ръководни органи и да бъдат избирани в тях ако най – малко две години непосредствено преди избора са били членове и плащали членски внос .
3. Да получават информация за дейността на Читалището .
4. Да участват в обсъждане на дейността на Читалището .
5. Да ползват с предимство неговата база и услугите му .
6. Членовете на Читалището са длъжни :
7. Да плащат редовно членския си внос .
8. Да спазват устава на Читалището .
9. Да участват според възможностите си в дейността на Читалището
10. Да опазват недвижимото имущество и предприемат стъпки за обогатяването му.
11. Да не оронват доброто име на Читалището .

Чл.15

1. Колективни членове на Читалището могат да бъдат :
2. Професионални и стопански организации.
3. Търговски дружество, регистрирани по установения ред , кооперации и сдружения с нестопанска цел .
4. Културно-просветни и любителски клубове , творчески колективи и учебни заведения .
5. Колективните членове съдействат:
6. За осъществяване на целите на Читалище „ Пробуда-1927 г. с.Кирчево „
7. Подпомагат финансово дейностите и поддържане на материалната база .
8. Имат право на глас .
9. Членството на колективните членове се учредява и поддържа чрез писмено споразумение или договор, които не могат да накърняват интересите на Читалището .
10. Колективното членство се прекратява :
11. С писмено искане на колективен член .
12. При фактическо прекъсване на взаимоотношенията между колективен член и Читалището в продължение на една календарна година .

Чл.16 Почетните членове на Читалището са български , чужди граждани и дарители с изключителни заслуги към него .

**ГЛАВА ЧЕТВЪРТА**

**УПРАВЛЕНИЕ**

Чл.17 Органите на управление на Читалище „ Пробуда -1927 г.- с.Кирчево „ са :

1. Общото събрание
2. Настоятелството
3. Проверителна комисия

Чл.18 Върховен орган на Читалището е Общото събрание . То се състои от всички членове на Читалището, имащи право на глас .

Чл.19 Общото събрание :

1. Изменя и допълва устава .
2. Избира и освобождава членове на Настоятелството , Проверителна комисия и Председателя .
3. Изключва членове на читалището .
4. Определя основните насоки за дейността на Читалището .
5. Взема решение за членуване и прекратяване на членството в читалищното сдружение .
6. Приема бюджета на Читалището .
7. Приема годишния отчет до 30 март за предходната година .
8. Обевява почетни членове и дарители .
9. Отменя решения на органите на Читалището .
10. Взема решения за отнасяне до съда на незаконносъобразни действия на ръководството или на отделни членове .
11. Взема решения за прекратяване на Читалището . Решенията на Общото събрание са задължителни за другите органи на Читалището
12. Определя размера на членския внос .
13. Взема решения за откриване на клонове на Читалището след съгласуване с Общината .

Чл. 20

1. Редовно общо събрание на Читалището се свиква от Настоятелството веднъж годишно .
2. Извънредно общо събрание на Читалището може да бъде свикано и по искане на Настоятелството , Проверителната комисия и по решение на 1/3 от членовете , имащи право на глас. При отказ на Настоятелството да свика извънредно общо събрание до 15 дни от постъпване на искането на Проверителната комисия или 1/3 от членовете на Читалището с право на глас могат да свикат извънредно общо събрание от свое име .
3. Поканата за събранието трябва да съдържа дневен ред, датата , часа, мястото на провеждане и кой го свиква .Поканата да бъде получена срещу подпис и връчена не по-късно от 7 дни преди датата на провеждането . В същия срок на общодостъпни места , на вратата на Читалището и чрез медиите трябва да бъде залепена покана за събранието .
4. Общото събрание е законно ако присъстват най-малко половината от имащите право на глас членове . При липса на кворум събранието се отлага с 1 час . Тогава събранието е законно , ако на него присъстват не по-малко от 1/3 от членовете при редовно общо събрание и не по-малко от половината плюс 1 от членовете при извънредно Общо събрание .
5. Решенията се взимат с мнозинство повече от половината от присъстващите членове с право на глас, освен решенията по чл.14 , ал.1 , т.1, 4 ,10 , 11, 12 от ЗНЧ , които вземат 2/3 от всички членове .
6. 2/3 от членовете на Общото събрание на Читалището могат да предевят иск пред Окръжния съд за отмяна на решение на Общото събрание, ако то противоречи на закона или устава .
7. Искът се предевява в едно месечен срок на решението , но не по-късно от една година от датата на вземане на решението .
8. Прокурорът може да иска от Окръжния съд по седалището на Читалището да отмени решение на Общото събрание , което противоречи на закона или устава в едномесечен срок от узнаване на решението , но не по-късно от една година от датата на взимане на решението .

Чл.21

1. Изпълнителен орган на Читалището е Настоятелството. То се състои от 7 членове, избрани за три години .Те не могат да имат роднински връзки по права и съребрена степен до четвърта степен .
2. Настоятелството :
3. Свиква Общото събрание и изпълнява взетите от него решения
4. Подготвя и внася в Общото събрание проект за бюджет на Читалището , следи за изпълнението му и утвърждава щата му
5. Подготвя и внася в Общото събрание отчет по бюджета и дейността на Читалището .
6. Назначава Секретаря на Читалището и утвърждава длъжностната му характеристика.
7. Взема решения относно изпълняването и програмата и приетия годишен бюджет .
8. Взема решения за назначаване на щатния и хонорования персонал и за определяне на хонорарите и трудовите им възнаграждения .
9. Приема годишни планове за работата на Читалището и програмите на отделните колективи .
10. Взема решения за сдружаване на Читалището с изключение на решения свързани по чл.14 , ал.1,т.6 от ЗНЧ.
11. Решава въпросите за създаване и закриване на колективи за художествено творчество, школи, курсове и други .
12. Взема решения за стопанисване на читалищното имущество , за придобиване на недвижимо имущество , за отдаване на имущество под наем или аренда , за определяне размера на таксите, наемите , арендните вноски , за образуване и управление на целеви фондове, в т.ч. и в изпълнение на дарения .
13. Решава въпроси за откриване и закриване на допълнителни дейности в т.ч. и стопански, за учредяване и прекратяване на търговски и граждански дружества и за участие в такива , свързани с дейността на Читалището .
14. Взема решения за морално и материално стимулиране и поощряване на читалищни членове и дейци, работещи в Читалището .
15. Настоятелството се свиква на заседание веднъж на тримесечие . При необходимост на тях могат да се канят и други читалищни членове и служители или членове на Проверителната комисия . Настоятелството взема решение с мнозинство повече от половината от членовете си .

Чл.22

1. Председателят на Читалището се избира пряко от Общото събрание за три години , въз основа на чл.17 от ЗНЧ .
2. Председателят представлява Читалището .
3. Свиква и ръководи заседанията на Настоятелството и председателства Общото събрание .
4. Сключва и прекратява трудовите договори със служителите , съобразно бюджета на Читалището и въз основа на решение на Настоятелството .Сключва и прекратява трудовия договор със Секретаря въз основа на решение на Настоятелството и контролира работата му по текуща дейност . Изготвя длъжностната му характеристика .
5. Отчита дейността си пред Настоятелството .
6. Издава заповеди свързани с организиране и изпълнение на решенията на Общото събрание съгласно действащото законодателство на Република България .

Чл.23

1. Секретарят на Читалището организира изпълнението на решенията на Настоятелството , включително изпълнение на бюджета :

а/ организира текущата основна и допълнителна дейност

б/ отговаря за работата на щатния и хонорувания персонал

в/ представлява Читалището заедно и поотделно с Председателя .

1. Секретарят не може да е в роднински връзки с членовете на Настоятелството и на Проверителната комисия по права и по съребрена линия до четвърта степен , както и да бъде съпруг/съпруга / на Председателя на Читалището.

Чл.24

1. Проверителната комисия се състои от 3 членове , избрани за 3 години .Не могат да бъдат членове лица, които са в трудово правни отношения с Читалището или са роднини на членове на Настоятелството , Председателя и Секретаря по права линия , съпрузи, братя , сестри и роднини по сватовство от първа степен.
2. Проверителната комисия осъществява контрол върху дейността на Настоятелството, Председателя и Секретаря по спазване на Закона , Устава и решенията на Общото събрание .
3. При констатиране на нарушения , Проверителната комисия уведомява Общото събрание на Читалището , а при данни за извършено престъпление – органите на Прокуратурата .
4. Комисията взима решение с мнозинство повече от половината .

Чл.25 Когато поради смърт , трайна физическа невъзможност или подаване на оставка , Председателят на Читалището престане да изпълнява задълженията си, или когато поради същите причини Настоятелството или Проверителната комисия останат с по-малко членове от предвидените в чл.21 ,ал.1 и чл.22 и член 24 ,в срок от два месеца Общото събрание избира нов Председател или попълва състава на съответния орган .

Чл.26 Не могат да бъдат избирани за членове на Настоятелството и Проверителната комисия и за Секретар лица, които са осъждани на лишаване от свобода за умишлени престъпления от общ характер.

Чл.27 Членовете на Настоятелството, включително Председателят и Секретарят подават декларации за конфликт на интереси при условията и по реда на закона за предотвратяване и разкриване конфликт на интереси. Декларациите се обевяват на интернет страницата на Читалището.

**ГЛАВА ПЕТА**

**ИМУЩЕСТВО И ФИНАНСИ**

Чл.28 Имуществото на Читалището от собствени, ценни книжа, вземания и от предоставени за безвъзмездно ползване на недвижими имоти .

Чл.29 Читалището полага еднакви грижи на добър стопанин за опазване и обогатяване както на собственото , така и на ползваното имущество .

Чл.30 Читалището набира средства от следните източници:

1. Членски внос
2. Културно-просветна и информационна дейност вкл.
3. Субсидии от държавния и общинския бюджет
4. Наеми от движимо и недвижимо имущество
5. Дарения и завещания
6. Други приходи, включително от стопанска дейност

Чл.31 Единният читалищен бюджет се формира от всички приходоизточници собствени и от субсидии .

Чл.32 Читалищното Настоятелство изготвя годишния отчет за приходите и разходите , който се приема от Общото събрание . Счетоводната отчетност се води в съответствие със закона за счетоводството и подзаконовите документи .

Чл.33 Отчетът за изразходваните от бюджета се представя в Общината , на чиято територия се намира Читалището.

Чл.34 Председателят на Читалището на територията на Общината ежегодно в срок до 10 ноември представят на Кмета предложения за своята дейност за следващата година .

1. Кметът на Общината внася направените предложения в Общинския съвет , който приема годишна програма за развитие на читалищната дейност в Общината .
2. Програмата по алинея 1 се изпълнява от Читалището въз основа на финансово обезпечени договори , сключени с Кмета на Общината .
3. Председателят на Читалището представя до 31.март пред Кмета на Общината и Общинския съвет доклад за осъществените читалищни дейности в изпълнение на програмата по ал.1 и за изразходвани от бюджета през предходната година .
4. Докладите по ал. 3 на Читалищата на територията на една община се обсъждат от Общинския съвет на първото открито заседание след 31 март с участието на представителите на Народните Читалища – вносители на доклада .

**ГЛАВА ШЕСТА**

**ПРЕКРАТЯВАНЕ**

Чл.35 Читалището може да бъде прекратено по решение на Общото събрание или на Окръжния съд .

Чл.36 Окръжния съд постановява решение за прекратяване на Читалището око:

1. Дейността му противоречи на ЗНЧ , устава и добрите нрави .
2. Имуществото му не се ползва според целите на Читалището и при трайна невъзможност Читалището да действа .
3. Е на лице трайна невъзможност Читалището да действа или не развива за период от две години , в тези случаи Министърът на културата изпраща сигнал до Прокурора за констатирана липса на дейност на Читалището.
4. Не е учредено по законния ред .
5. Е обявено в несъстоятелност .
6. Прекратяването на Читалището по решение на Окръжния съд може да бъде постановено по искане на прокурора , направено самостоятелно или след подаден сигнал от Министъра на културата .
7. Прекратяването на Читалището по искане на Прокурора се вписва служебно .
8. За неуредени в ЗНЧ случаи се прилага Закона за юридически лица с нестопанска цел.

**ГЛАВА СЕДМА**

**ЗАКЛЮЧИТЕЛНИ РАЗПОРЕДБИ**

1. Читалището има име „Пробуда-1927 г.-с.Кирчево „ с.Кирчево
2. Читалището има кръгъл печат с надпис : Народно Читалище „Пробуда-1927 г.-с.Кирчево” с.Кирчево . В средата разтворена книга и изгряващо слънце .
3. Празник на Читалището е 01 ноември .
4. За неуредени от този устав положения важи действащото законодателство на Република България .

**Настоящия устав е приет на Общо събрание на 31.януари.2019 година с пълно болшинство от присъствалите 43 членове на Читалището .**